ai4bharat/Pralekha huggingface dataset:
நிதி அமைச்சகம்
இந்தியாவுக்கும் வெளிநாட்டு நிதி நுண்ணறிவுப் பிரிவுகளுக்கும் இடையே தகவல் பரிமாற்றத்திற்கான மாதிரி புரிந்துணர்வு ஒப்பந்த திருத்தத்திற்கு மத்திய அமைச்சரவை ஒப்புதல்
தகவல் பரிமாற்றத்திற்கென இந்திய நிதி நுண்ணறிவு பிரிவுக்கும் வெளிநாட்டு நிதி நுண்ணறிவுப் பிரிவுகளுக்கும் இடையே மாதிரி புரிந்துணர்வு ஒப்பந்தத்தின் திருத்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. எக்மாண்ட் குழு செயலகத்தின் திருத்தப்பட்ட மாதிரி புரிந்துணர்வு ஒப்பந்தம் 2014 அடிப்படையில் இந்த திருத்தப்பட்ட மாதிரி புரிந்துணர்வு ஒப்பந்த வரைவு உருவாக்கப்பட்டது.
பின்னணி
வெளிநாட்டு நிதி நுண்ணறிவுப் பிரிவுகள் தொடர்பான இந்திய நிதி நுண்ணறிவு பிரிவின் முக்கிய பணிகள் கீழ்கண்டவற்றை உள்ளடக்கியது : வெளிநாட்டு நிதி நுண்ணறிவுப் பிரிவுகளின் வேண்டுகோள்களை கையாள்வது, வெளிநாட்டு நிதி நுண்ணறிவுப் பிரிவுகளுக்கு தகவல்களை அளிப்பது, வெளிநாட்டு நிதி நுண்ணறிவுப் பிரிவுகளுடன் உறவுகளை உருவாக்கி பராமரிப்பது, வெளிநாட்டு நுண்ணறிவுப் பிரிவுகளுடன் புரிந்துணர்வு ஒப்பந்தங்களுக்கான பேச்சுவார்த்தை நிர்வாக வசதிகள் ஏற்படுத்துதல். தகவல் பரிமாற்றத்திற்கென வெளிநாட்டு நிதி நுண்ணறிவு பிரிவுகள் புரிந்துணர்வு ஒப்பந்தம் கையெழுத்திடப்பட வேண்டும் என்பதை வலியுறுத்துகின்றன.
குடியரசுத் தலைவர் செயலகம்
மகரில் சந்த் கபீருக்கு குடியரசுத் தலைவர் மரியாதை; சந்த் கபீர் அகாடமி மற்றும் ஆராய்ச்சி மையம், ஸ்வதேஷ் தர்ஷன் திட்டத்தைத் திறந்துவைப்பு
குடியரசுத் தலைவர் திரு ராம் நாத் கோவிந்த், உத்தரப் பிரதேசத்தின் மகரில் உள்ள கபீர் சௌரா தாமில் சந்த் கபீருக்கு இன்று மரியாதை செலுத்தியதுடன் சந்த் கபீர் அகாடமி மற்றும் ஆராய்ச்சி மையம், ஸ்வதேஷ் தர்ஷன் திட்டத்தைத் தொடங்கி வைத்தார்.
நிகழ்ச்சியில் பேசிய குடியரசுத் தலைவர், பிரதமர் திரு நரேந்திர மோடியால் 4 ஆண்டுகளுக்கு முன்பு அடிக்கல் நாட்டப்பட்ட சந்த் கபீர் அகாடமி மற்றும் ஆராய்ச்சி மையத்தைத் திறந்து வைப்பது மகிழ்ச்சி அளிப்பதாகத் தெரிவித்தார். சந்த் கபீர், ஓர் ஏழை மற்றும் ஒடுக்கப்பட்ட குடும்பத்தில் பிறந்த போதிலும் அதை பலவீனமாகக் கருதாமல், சக்தியாக மாற்றிக் கொண்டார் என்று குடியரசுத் தலைவர் புகழாரம் சூட்டினார். புத்தக அறிவு சந்த் கபீருக்கு மறுக்கப்பட்ட போதும், துறவிகளுடனான அவரது தொடர்பின் மூலம் அனுபவ அறிவை அவர் பெற்றார். முதலில் தாமே அந்த அறிவை தம்மீது சோதித்துக் கொண்டு, பிறகு மக்களிடம் அதை எடுத்துச் சென்றதாக திரு ராம் நாத் கோவிந்த் கூறினார். அதனால்தான் அவரது போதனைகள் இன்றும் பெருந்திரளான மக்கள் மற்றும் அறிவாளிகளிடையே சம அளவில் புகழ் பெற்றுள்ளன.
சமத்துவம் மற்றும் நல்லிணக்கத்திற்கான பாதையை சமூகத்திற்கு சந்த் கபீர் வகுத்துத் தந்ததாகக் குடியரசுத் தலைவர் குறிப்பிட்டார். சமூகத்தில் நலிவடைந்த பிரிவினர் மீது இரக்கம் மற்றும் கருணை காட்டாமல் மனித இனம் பாதுகாக்கப்படாது என்று அவர் எப்போதும் வலியுறுத்தினார். ஆதரவற்ற மக்களுக்கு உதவாமல், சமுதாயத்தில் நல்லிணக்கம் ஏற்படாது.
சந்த் கபீரின் முழு வாழ்க்கை, மனித இனத்தின் சிறந்த உதாரணம் என்று குடியரசுத் தலைவர் குறிப்பிட்டார். துறவிகள், ஆசிரியர்கள் மற்றும் சமூக சீர்திருத்தவாதிகள் தொடர்ந்து சமூக அவலங்களை நீக்கி வருவது இந்தியாவிற்கு கிடைத்த அதிர்ஷ்டம் என்று கூறிய குடியரசுத் தலைவர், சமூகத்தால் முழுமனதுடன் ஏற்றுக் கொள்ளப்பட்ட துறவிகளுள் சந்த் கபீரும் ஒருவர் என்று தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1831268
அறிவியல் மற்றும் தொழில்நுட்பத்துறை
இளம் கணிதவியலாளருக்கான ராமானுஜன் பரிசினைப் பேராசிரியர் நீனா குப்தா பெற்றார்
இளம் கணிதவியலாளருக்கான 2021-ம் ஆண்டுக்கான ராமானுஜன் பரிசினைப் பேராசிரியர் நீனா குப்தா பெற்றார். கொல்கத்தாவில் உள்ள இந்திய புள்ளிவிவர இயல், கல்வி நிறுவனத்தின் கணிதவியலாளரான இவருக்கு 2022 பிப்ரவரி 22 அன்று இணையவழியாக நடைபெற்ற நிகழ்ச்சியில் இந்தப் பரிசு வழங்கப்பட்டது.
அறிவியல் மற்றும் தொழில்நுட்பத்துறையின் சர்வதேச ஒத்துழைப்புப் பிரிவின் தலைவரான திரு சஞ்சீவ் வர்ஷினி, செயலாளர் மற்றும் துறை சார்பில் டாக்டர் நீனா குப்தாவுக்கு பாராட்டு தெரிவித்தார். மேலும் பெண் ஆய்வாளர் ஒருவருக்கு இந்த விருது வழங்கப்பட்டிருப்பது உலகம் முழுவதும் உள்ள மற்ற பெண் ஆய்வார்கள் கணிதத்தைத் தங்களின் பணியாக ஏற்பதற்கு ஊக்கமளிக்கும் என்றார்.
கோட்பாட்டு இயற்பியலுக்கான சர்வதேச மையம், சர்வதேச கணித சங்கம் ஆகியவற்றுடன் இணைந்து மத்திய அரசின் அறிவியல், தொழில்நுட்பத்துறை நிதியுதவியுடன் வளர்ந்து வரும் நாட்டைச் சேர்ந்த ஆய்வாளர் ஒருவருக்கு ஆண்டுதோறும் இந்தப் பரிசு வழங்கப்படுகிறது.
வளர்ந்து வரும் நாட்டில் சிறப்புமிக்க ஆய்வை நடத்திய 45 வயதுக்கும் குறைவாக உள்ள இளம் கணிதவியலாளருக்கு இந்த விருது வழங்கப்படுகிறது. கணித மேதை ஸ்ரீநிவாச ராமானுஜன் நினைவாக இது வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800354
------
(Visitor Counter : 172
பாதுகாப்பு அமைச்சகம்
வாஷிங்டனில் ஏப்ரல் 11 அன்று நடைபெறவுள்ள இந்தியா-அமெரிக்கா அமைச்சர்களிடையேயான பேச்சுவார்த்தையில் பாதுகாப்பு அமைச்சர் திரு ராஜ்நாத் சிங் பங்கேற்கிறார்
2022 ஏப்ரல் 11 முதல் 14 வரை பாதுகாப்பு அமைச்சர் திரு ராஜ்நாத் சிங் அமெரிக்காவிற்கு பயணம் மேற்கொள்கிறார். வெளியுறவு அமைச்சர் டாக்டர் எஸ் ஜெய்சங்கருடன் இணைந்து, வாஷிங்டன் டிசியில் ஏப்ரல் 11, 2022 அன்று நடைபெறவுள்ள 4-வது இந்தியா-அமெரிக்கா 2+2 அமைச்சர்கள் பேச்சுவார்த்தையில் பாதுகாப்பு அமைச்சர் கலந்து கொள்கிறார்.
அமெரிக்க வெளியுறவுத்துறை அமைச்சர் திரு ஆண்டனி பிளிங்கன் மற்றும் பாதுகாப்பு அமைச்சர் திரு லாயிட் ஆஸ்டின் ஆகியோர் அமெரிக்காவை பிரதிநிதித்துவப்படுத்துவார்கள். இருதரப்பு ஒத்துழைப்பை ஆய்வு செய்து அதை முன்னோக்கி எடுத்து செல்வதற்கான வழிகளை ஆராய்வது பேச்சுவார்த்தையின் நோக்கமாகும்.
அமெரிக்க பாதுகாப்பு அமைச்சர் திரு லாயிட் ஆஸ்டினை பென்டகனில் சந்திக்கவுள்ள திரு ராஜ்நாத் சிங், பாதுகாப்பு தொழில்துறை ஒத்துழைப்பு மற்றும் ராணுவங்களுக்கு இடையேயான ஈடுபாடுகள் மூலம் திறன் மேம்பாடு உள்ளிட்ட பாதுகாப்பு துறை ஒத்துழைப்பு குறித்து விவாதிப்பார்.
தமது வாஷிங்டன் டிசி பயணத்திற்கு பிறகு ஹவாயில் உள்ள அமெரிக்க இந்தோ-பசிபிக் கமாண்ட் தலைமையகத்தையும் பாதுகாப்பு அமைச்சர் பார்வையிட உள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814900
சிறப்பு சேவைகள் மற்றும் கட்டுரைகள்
சென்னை இந்தியன்ஆயில் பவனில் குடியரசு தினக் கொண்டாட்டம்
செயல் இயக்குநர்  திரு. K.சைலேந்திரா அவர்கள், சென்னை நுங்கம்பாக்கத்தில் உள்ள இந்தியன்ஆயில் பவனில், இந்தியக் குடியரசுத் திருநாளன்று தேசிய மூவர்ணக் கொடியை மூத்த அதிகாரிகள் முன்னிலையில் ஏற்றி வைத்தார்.
திரு. K.சைலேந்திரா., தமது சிறப்புரையில் கூறியதாவது - இந்த ஆண்டின் கருப்பொருளான பசுமையான வருங்காலத்தை வடிவமைத்தல் என்பது உணர்த்துவதற்கு ஏற்ப பசுமை ஆற்றலை நோக்கி நாம் முன்னேறிக் கொண்டிருக்கிறோம் என்பதே உண்மை. 2030 ஆண்டிற்குள், புதுப்பிக்கத்தக்க ஆற்றல் ஆதாரத்தைப் பொறுத்த வரை, 500 GW என்கிற இலட்சியப்பூர்வ இலக்கை அரசாங்கம் நிர்ணயித்துள்ளது. இந்த முன்முயற்சிக்கு உறுதுணை புரியும் வகையில் இந்தியன்ஆயில் நிறுவனம், தங்களுடைய பசுமை ஆற்றல் ஆதார அளவைப் பெருக்கும் நடவடிக்கைகளில் அயராது ஈடுபட்டு வருகிறது. அரசு அறிவித்துள்ளவாறு இந்தியாவில் அமைக்கப்பட உள்ள 10000 EV சார்ஜ் செய்யும் நிலையங்களில் 50% பங்களிப்பு நம்முடையதாக இருக்க, 5000 EV சார்ஜ் செய்யும் நிலையங்களை நாம் அமைக்க உள்ளோம்.
தூய்மையான மற்றும் நம்பகமான ஆற்றல் ஆதார வளமாக ஹைட்ரஜன் உள்ளது. அந்த ஆற்றல் போக்குவரத்து உள்ளிட்ட பல்வேறு பயன்பாடுகளுக்கு உபயோகிக்கலாம். ஹைட்ரஜன், தேசத்திற்கு ஆற்றல் பாதுகாப்பை உறுதி செய்யும் என்பது ஒரு புறமிருக்க, ஃபயூவல் செல் ஊர்திகளில் அதனைப் பயன்படுத்துவதால் விளையும் சுற்றுச்சூழல் நன்மைகள் ஏராளம் என்பது குறிப்பிடத்தக்கது. மேலும் அவர் பேசுகையில் தெரிவித்தாவது - ஹைட்ரஜன் சார்ந்த முன் எடுப்புகளில் இந்தியன்ஆயில் நிறுவனம் முன்னோடியாக செயல்பட்டு ஹைட்ரஜன் அடிப்படையிலான போக்குவரத்து தீர்வுகளை நோக்கி நாட்டை நகர்த்துவதற்கான முயற்சிகளில் ஈடுபட்டு வருகிறது.
இந்தியன்ஆயில் நிறுவனம், 15 பாலிமர் எலக்ட்ரோலைட் மெம்ப்ரேன்  ஃப்யூவல் செல் பேருந்துகள் கொள்முதல் செய்வதற்கான ஒப்பந்தப்புள்ளிகளை வரவேற்றுள்ளது. இந்த செயல்திட்டத்தின் முக்கிய சிறப்பம்சம் - தற்சார்பு இந்தியா-ஆத்மநிர்பர் பாரத் என்பதை நனவாக்கும் வகையில் ஃப்யூவல் ஸ்டேக்/சிஸ்டம் தொழில்நுட்பமானது உள்நாடு சார்ந்து வடிவமைக்கப்பட்டு உற்பத்தி செய்யப்படும் என்றார்.
தற்போதைய பெருந்தொற்று தொடர்பான கட்டுப்பாடு காரணமாக, ஊழியர்கள், ஜும் வழியாக நிகழ்ச்சியைக் கண்டு களித்தனர். இந்தியன்ஆயில் நிறுவனத்தின் பாதுகாப்பு பிரிவினர் அணிவகுப்பு பேரணியை நடத்தினார்கள். இணையம் வாயிலாக, முறையே 25 மற்றும் 30 ஆண்டுகள் பணிக் காலத்தை நிறைவு செய்த ஊழியர்களுக்கு நீண்ட கால பணிச் சேவை விருதுகள் வழங்கப்பட்டன. இந்தியன்ஆயில் நிறுவன குடும்ப அங்கத்தினர்களின் உள் வட்டத் திறமையாளர்களால் கலை நிகழ்ச்சிகளும் நடத்தப்பட்டன.
திரு. V. வெற்றி செல்வ குமார், பொது மேலாளர் , இந்தியன் ஆயில், தெற்கு மண்டல மார்க்கெட்டிங் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
தொழிலாளர் மற்றும் வேலைவாய்ப்பு அமைச்சகம்
அடல் பிமித் கல்யாண் யோஜனா திட்டத்தின் கீழ் வேலை இல்லாதோர் பயன்களை அடைவதற்கு விண்ணப்பங்களை சமர்ப்பிப்பதற்கான அறிவுறுத்தல்களை இஎஸ்ஐசி வெளியிட்டுள்ளது
ஊழியர் மாநில காப்பீட்டு நிறுவனம் இஎஸ்ஐசி, பாதிக்கப்பட்ட தொழிலாளர்கள், அண்மையில் விரிவாக்கப்பட்ட அடல் பிமித் கல்யாண் யோஜனா திட்டத்தின் கீழ், நிவாரணம் பெறுவதற்கு விண்ணப்பங்களை தாக்கல் செய்வதற்கான விதிமுறைகளை வெளியிட்டுள்ளது. வேலைகளை இழந்த இஎஸ்ஐ உறுப்பினர்களுக்கு இதன் மூலம் நிவாரணம் வழங்கப்படுகிறது. கேட்பு விண்ணப்பங்களை www.esic.in என்னும் வலைதளத்திலும், பிரமாண உறுதிமொழி, ஆதார் அட்டை நகல், வங்கி கணக்கு விவரம் ஆகியவற்றுடன் குறிப்பிட்ட இஎஸ்ஐ கிளை அலுவலகத்தில் நேரடியாகவோ, அஞ்சல் மூலமோ தாக்கல் செய்யலாம்.
மத்திய தொழிலாளர் மற்றும் வேலைவாய்ப்பு துறை இணையமைச்சர்  திரு சந்தோஷ் குமார் கங்குவார் தலைமையில் இயங்கும் இஎஸ்ஐ, அடல் பிமித் கல்யாண் யோஜனா திட்டத்தை மேலும் ஓராண்டுக்கு அதாவது, 2020 ஜூலை 1 முதல் 2021 ஜூன் 30 வரை நீட்டிக்க முடிவு எடுத்துள்ளதாகத் தெரிவிக்கப்பட்டுள்ளது. இத்திட்டத்தின் கீழ், வழங்கப்படும் வேலை இல்லாதோர் நிவாரணத்தை, சம்பளத்தில் 25 சதவீதம் என்பதை 50 சதவீதமாக உயர்த்தவும் முடிவெடுக்கப்பட்டுள்ளது. கோவிட்-19 முடக்கம் தொடர்பாக வேலை இழந்த, காப்பீடு செய்த தொழிலாளர்கள் இதனைப் பெறுவதற்கான தகுதி நிபந்தனைகளும் தளர்த்தப்பட்டுள்ளன.
(Visitor Counter : 128
எஃகுத்துறை அமைச்சகம்
100 மாற்றுத்திறனாளிகளுக்கு திறன் பயிற்சி
ராஷ்ட்ரிய இஸ்பாட் நிகாம் லிமிடெட் நிறுவனம் 100 மாற்றுத்திறனாளிகளுக்கு அவர்களின் வாழ்வாதாரத்தை உயர்த்த பயிற்சி அளித்துள்ளது
மாற்றுத்திறனாளிகள் அதிகாரம் பெற்று, தாங்களாகவே தங்களின் வாழ்வாதாரத்தை நடத்துவத்ற்காக ராஷ்ட்ரிய இஸ்பாட் நிகாம் லிமிடெட்  விசாகப்பட்டினத்தில் 100 மாற்றுத்திறனாளிகளுக்கு திறன் மேம்பாட்டுப் பயிற்சியை வழங்கியுள்ளது. திறன் மேம்பாடு மற்றும் தொழில் முனைவோர் அமைச்சகத்தின் கீழ் இயங்கும் மக்கள் திறன் கல்வி நிறுவனத்துடன்  இணைந்து இந்த பயிற்சியை அளித்துள்ளது. இதற்காக ஆர்ஐஎன்எல் தனது பெருநிறுவன சமூகப் பொறுப்புணர்வு திட்டத்தின் கீழ் சுமார் ரூ. 4.95 லட்சம் செலவில் இந்த பயிற்சிக்கு ஏற்பாடு செய்துள்ளது.
இந்த 100 மாற்றுத்திறனாளிகள், மூன்று வெவ்வேறு பயிற்சி மையங்களில் பயிற்சி பெற்றனர். வெற்றிகரமாக பயிற்சியை நிறைவு செய்தவர்களுக்கு சான்றிதழ்கள் வழங்கப்பட்டன. சிறப்பு பயிற்சியாளர்கள் மூலம் தையல், அகர்பத்தி, மெழுகுவர்த்தி, ஃபீனைல் மற்றும் சோப்பு போன்ற வீட்டு உபயோகப் பொருட்களை தயாரித்தல் போன்ற பல்வேறு திறன் பயற்சிகள் வழங்கப்பட்டன. தையல் பயிற்சியின் காலம் 3 மாதங்களாகவும், வீட்டுத் உபயோகப் பொருட்களை தயாரிப்பதற்கான பயிற்சி 2 மாதங்களாகவும் இருந்தது.
பிரதமர் அலுவலகம்
மகாராஷ்டிராவின் நாசிக்கில் நிகழ்ந்த பேருந்து விபத்திற்கு பிரதமர் இரங்கல்
பிரதமரின் தேசிய நிவாரண நிதியிலிருந்து கருணைத்தொகை அறிவிப்பு
மகாராஷ்டிராவின் நாசிக்கில் நிகழ்ந்த பேருந்து விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார். விபத்தில் காயமடைந்தவர்கள் விரைவில் குணமடையட்டும் என்றும் அவர் குறிப்பிட்டுள்ளார்.
உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம், காயமடைந்தவர்களுக்கு தலா ரூ. 50,000 வழங்கவும் பிரதமர் உத்தரவிட்டுள்ளார்.
பிரதமர் அலுவலகம் வெளியிட்டுள்ள ட்விட்டர் செய்தியில் பதிவிட்டிருப்பதாவது:
“நாசிக்கில் நிகழ்ந்த கோரமான பேருந்து விபத்தால் மிகுந்த வருத்தமடைந்தேன். காயமடைந்தவர்கள் விரைவில் குணமடையட்டும். பாதிக்கப்பட்டவர்களுக்குத் தேவையான உதவிகள் அனைத்தையும் உள்ளூர் நிர்வாகம் செய்து வருகிறது: பிரதமர் @naremdramodi”
“பேருந்து தீ விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். காயமடைந்தவர்களுக்கு தலா ரூ. 50,000 அளிக்கப்படும்: பிரதமர் @naremdramodi”
சுகாதாரம் மற்றும் குடும்ப நலத்துறை அமைச்சகம்
41-வது சர்வதேச வர்த்தகக்கண்காட்சி 2022-ல் மக்கள் தொடர்பு மற்றும் பொது மக்களை சென்றடைதலில் தனிச்சிறப்பான பங்களிப்பை ஆற்றியதற்காக சுகாதார அமைச்சகம் விருது வென்றது
புதுதில்லி பிரகதி மைதானத்தில் நடைபெறும் 41-வது சர்வதேச வர்த்தக கண்காட்சி 2022-ல் மக்கள் தொடர்பு மற்றும் பொது மக்களை சென்றடைதலில் தனிச்சிறப்பான பங்களிப்பை ஆற்றியதற்காக சுகாதாரம் மற்றும் குடும்ப நல அமைச்சகத்தின் அரங்கத்திற்கு விருது வழங்கப்பட்டது. நவம்பர் 14-ந் தேதி தொடங்கிய இந்த வர்த்தக கண்காட்சியில் சுகாதார அமைச்சகத்தின் அரங்கம் பலரை வெகுவாக ஈர்த்தது. இந்த அரங்கத்திற்கு தினமும் அதிகளவிலான மக்கள் வந்து சென்றனர்.
இந்த சுகாதார அமைச்சகத்தின் அரங்கம் பல்வேறு மருத்துவ பரிசோதனைகள் தொடர்பான தகவல்கள், சுகாதாரப்பிரச்சனைகள் தொடர்பான ஆலோசனைகள் உள்ளிட்டவற்றுடன், வல்லுநர்களின் வழிகாட்டுதலில் உயிர்காக்கும் நடைமுறைகளையும் விளக்கும் வகையில் அமைந்திருந்தது. 37,887 விசாரணை தகவல்கள், ஆலோசனைகள் மற்றும் பயிற்சிகள் இந்த அரங்கத்தின் மூலம் மேற்கொள்ளப்பட்டுள்ளன. ரத்த அழுத்தம் தொடர்பான 4,490 பரிசோதனைகளும், ரத்த சர்க்கரை அளவு தொடர்பான 4,356 பரிசோதனைகளும் இந்த அரங்கில் மேற்கொள்ளப்பட்டன. 1110 பேருக்கு இந்த அரங்கத்தின் மூலம் ஆயுஷ் பாரத் சுகாதார அட்டைகள் வழங்கப்பட்டுள்ளன. 2920 பேருக்கு காசநோய் மேலாண்மை தொடர்பான ஆலோசனைகள் வழங்கப்பட்டுள்ளதுடன், 2 ஆயிரத்திற்கும் மேற்பட்டோருக்கு உயிர்காக்கும் திறன்கள் தொடர்பான பயிற்சி வழங்கப்பட்டுள்ளது. 2616 பேருக்கு கண் பரிசோதனையும், 2321 பேருக்கு பல் மற்றும் வாய் தொடர்பான பரிசோதனையும் மேற்கொள்ளப்பட்டு அவர்கள் இதன் மூலம் பயடைந்துள்ளனர். சுமார் 2000 பேருக்கு இயன்முறை சிகிச்சை தொடர்பான ஆலோசனைகளும், 2000 பேருக்கு ரத்த சோகை பரிசோதனையும் அது தொடர்பான ஆலோசனைகளும் வழங்கப்பட்டுள்ளது. 441 பேருக்கு எச்ஐவி பரிசோதனையும் மேற்கொள்ளப்பட்டுள்ளது.
காசநோய் தடுப்பு, புகையிலை ஒழிப்பு, தொற்றாநோய்கள் தடுப்பு போன்றவை தொடர்பான தகவல்களை மக்களுக்கு அதிகளவில் வழங்கும் நோக்கில் சுகாதார அமைச்சகம் வினாடி-வினா போட்டிகளையும் நடத்தியது. குழந்தைகளுக்கான ஓவியப்போட்டி உள்ளிட்டவையும் நடைபெற்றன. ஆரோக்கியமான உணவுப்பழக்கம், சுற்றுச்சூழல் மாசை தடுப்பது போன்றவை தொடர்பாகவும், குழந்தைகளுக்கு வினாடி-வினா போட்டிகள் நடத்தப்பட்டன.
காற்றுமாசு மற்றும் ஆரோக்கியத்தில் அது செலுத்தும் தாக்கம், உறுப்பு தானம், சுகாதார சேவைகளில் செவிலியர்களின் பங்கு, தொற்றாநோய்கள், ரோபோடிக் அறுவை சிகிச்சையால் ஏற்படும் பலன்கள் உள்ளிட்டவை குறித்து புகழ்பெற்ற மருத்துவர்கள் பங்கேற்று தங்களது கருத்துக்களை எடுத்துரைத்தனர்.
எரிசக்தி அமைச்சகம்
கொவிட்-19 தொற்றுக்கு எதிரான போராட்டத்தில் உத்தரகாண்ட் மாநிலத்துக்கு பிபிஇ உபகரணங்கள் மற்றும் ஆம்புலன்சுகளை மின் நிதிக்கழகம் வழங்குகிறது
கொவிட்-19 தொற்றுக்கு எதிரான போராட்டத்தில் மற்றுமொரு நடவடிக்கையாக, மத்திய எரிசக்தி அமைச்சகத்தின் கீழ் இயங்கும் பொதுத்துறை நிறுவனமும், இந்தியாவின் முன்னணி வங்கி அல்லாத நிதி நிறுவனமுமான மின் நிதிக்கழகம், உத்தரகாண்ட் மாநிலத்துக்கு ரூ.1.23 கோடி நிதி உதவி வழங்க முன்வந்துள்ளது.
முன்களப் பணியாளர்களுக்கு 500 தனிநபர் பாதுகாப்பு உபகரணங்கள்  மற்றும் முற்றிலும் நவீன வசதிகளுடன் கூடிய ஆறு ஆம்புலன்சுகளை வாங்கவும் இந்த நிதி பயன்படுத்தப்படும். இவை உத்தரகாண்ட் மாநில சுகாதாரத் துறையிடம் ஒப்படைக்கப்படும்.
மின் நிதிக்கழகத்தின் சமூகப் பொறுப்புடைமை முன்முயற்சி, உத்தரகாண்ட் மாநிலத்தின் கொவிட்-19 தொற்றுக்கு எதிரான போராட்டத்தில் முன்னேற்பாடுகளுக்கு மேலும் ஆதரவு அளிக்கும்.
(Visitor Counter : 140
சுற்றுச்சூழல் மற்றும் வனத்துறை அமைச்சகம்
காடு வளர்ப்பிற்கான நிதி
சட்லெஜ், பியாஸ், ரவி, செனாப், ஜீலம், லூனி, யமுனா, மகாநதி, பிரம்மபுத்திரா, நர்மதா, கோதாவரி, கிருஷ்ணா மற்றும் காவிரிஆகிய 13 முக்கிய நதிகளை புத்துயிர் பெற செய்யும் வகையில் டேராடூனில் உள்ள இந்திய வனவியல், ஆராய்ச்சி மற்றும் கல்வி கவுன்சில்  தயாரித்த விரிவான திட்ட அறிக்கைகளை  சுற்றுச்சூழல், வனம் மற்றும் பருவநிலை மாற்றத்திற்கான அமைச்சகம் சமீபத்தில் வெளியிட்டுள்ளது. இத்திட்டத்தின் மூலம், நீர்ப்பிடிப்புப் பகுதியில் மரம் வளர்ப்பு, மண் மற்றும் ஈரப்பதத்தை பாதுகாக்கும் பணிகள் மற்றும் ஆற்றின் முகத்துவார மேம்பாடு, பசுமை மற்றும் கார்பன் ஸிங்க் ஆகியவற்றை அதிகரிக்கவும், வண்டல் மண் படியல் மற்றும் வெள்ளம் ஆகியவற்றை குறைக்கவும், நிலத்தடி நீர் சேமிப்பை மேம்படுத்தல், வேலைவாய்ப்பை உருவாக்குதல் ஆகியவையும் அடங்கும்.
இந்த பதின்மூன்று விரிவான திட்ட அறிக்கைகளில் முன்மொழியப்பட்ட திட்டங்களுக்காக மொத்த நிதி 19,342.62 கோடி ரூபாய் தேவைப்படுகிறது. 4 முக்கிய கூறுகளின் கீழ்  வனத்துறை தலையீடுகளை செயல்படுத்துதல்,  அறிவுசார் மேலாண்மை மற்றும் தேசிய திறன் மேம்பாட்டை வலுப்படுத்துதல்,  வெற்றிகரமான மாதிரிகளை அளவிடுதல் மற்றும் நகலெடுப்பது உட்பட பராமரிப்பு பணிகள், மற்றும்  தேசிய ஒருங்கிணைப்பு மற்றும் காடு வளர்ப்பு நதி பாதுகாப்பு உள்ளிட்டவை அடங்கும். ஆந்திரப் பிரதேசம் மற்றும் தெலுங்கானா உட்பட மாநில வாரியாக ஒதுக்கப்பட்ட விவரங்கள் இணைப்பில் கொடுக்கப்பட்டுள்ளன.
பல்வேறு துறைகளின் பங்களிப்புடன் செயல்படுத்தும் வகையில் சம்பந்தப்பட்ட மாநில அரசுகளுக்கு விரிவான திட்ட அறிக்கைகள் அனுப்பப்பட்டுள்ளன. மாநில வனத் துறைகள், வேளாண் மற்றும் தோட்டக்கலைத் துறை, நகர்ப்புற நகராட்சி அமைப்புகள், ஊரக வளர்ச்சித் துறை போன்ற தொடர்புடைய துறைகளுடன் இணைந்து பல்வேறு மத்திய மற்றும் மாநில அரசு திட்டங்களின் கீழ் நிதி ஆதாரங்களுடன் இதனை செயல்படுத்த திட்டமிடப்பட்டுள்ளது.
மத்திய சுற்றுச்சூழல், வனம் மற்றும் பருவநிலை மாற்றத் துறை இணை அமைச்சர் திரு அஸ்வினி குமார் சௌபே இன்று மக்களவையில் எழுத்துப்பூர்வமாக அளித்த பதிலில் இந்தத் தகவலை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813168
(Visitor Counter : 121
வணிகம் மற்றும் தொழில்துறை அமைச்சகம்
2013க்குப் பிறகு சின்ன வெங்காயத்தின் ஏற்றுமதி இதுவரை இல்லாத அளவில் 487 சதவீதம் அதிகரிப்பு
இந்தியாவின் சின்ன வெங்காய ஏற்றுமதி பெரும் வளர்ச்சியை கண்டு 2013 க்குப் பிறகு 487 சதவீதம் அதிகரித்துள்ளது. 2013 ஏப்ரல் முதல் டிசம்பர் வரை இரண்டு மில்லியன் அமெரிக்க டாலராக இருந்த ஏற்றுமதி 2021 ஏப்ரல் முதல் டிசம்பர் வரை 11.6 மில்லியன் அமெரிக்க டாலராக அதிகரித்தது.
இதுகுறித்து மத்திய தொழில், வர்த்தகம், நுகர்வோர் விவகாரங்கள், பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் மகிழ்ச்சி தெரிவித்துள்ளார்.
2021 ஏப்ரல் முதல் டிசம்பர் வரையிலான காலத்தின் முக்கிய ஏற்றுமதி நாடுகளாக இலங்கை , மலேசியா , தாய்லாந்து , ஐக்கிய அரபு அமீரகம்  மற்றும் சிங்கப்பூர்  விளங்குகின்றன.
இந்தியாவின் அன்னாசி ஏற்றுமதியும் சுமார் நூறு சதவீதம் வரை உயர்ந்துள்ளது. 2013 ஏப்ரல் முதல் டிசம்பர் வரை 1.63 மில்லியன் அமெரிக்க டாலராக இருந்த இதன் ஏற்றுமதி 2021 ஏப்ரல் முதல் டிசம்பர் வரை 3.26 மில்லியன் அமெரிக்க டாலராக அதிகரித்தது.
2021 ஏப்ரல் முதல் டிசம்பர் வரையிலான காலத்தின் முக்கிய ஏற்றுமதி நாடுகளாக ஐக்கிய அரபு அமீரகம் , நேபாளம் , கத்தார் , மாலத்தீவுகள்  மற்றும் அமெரிக்கா .விளங்குகின்றன.
அனைத்து விதமான ஏற்றுமதியிலும் இந்தியா தொடர்ந்து வளர்ச்சியை கண்டு வருவது குறிப்பிடத்தக்கது. ஏற்றுமதிகளை ஊக்குவிப்பதற்காக பல்வேறு நடவடிக்கைகளை அரசு எடுத்து வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798277
அறிவியல் மற்றும் தொழில்நுட்பத்துறை
தமிழகத்தை சேர்ந்த 2 நிறுவனங்கள் உட்பட 12 நிறுவனங்கள் தேசிய தொழில்நுட்ப விருதுகளுக்கு தேர்வு
புதுமையான உள்நாட்டு தொழில்நுட்பங்களை வெற்றிகரமாக விற்பனை செய்ததற்காக, தமிழகத்தை சேர்ந்த 2 நிறுவனங்கள் உட்பட 12 நிறுவனங்கள் தேசிய தொழில்நுட்ப விருதுகளுக்கு தேர்வு செய்யப்பட்டுள்ளன.
உள்நாட்டு தொழில்நுட்பங்கள், குறு, சிறு மற்றும் நடுத்தர தொழில் நிறுவனங்கள் மற்றும் தொடக்க நிறுவனங்கள் என 3 பிரிவுகளின் கீழ் இந்த நிறுவனங்கள் தேர்வு செய்யப்பட்டுள்ளன.
ஒவ்வொரு ஆண்டும் இந்த 3 பிரிவுகளில் தொழில்நுட்பங்களை விற்பனை செய்யும் நிறுவனங்களுக்கு தேசிய தொழில்நுட்ப விருதுகளை வழங்க விண்ணப்பங்களை தொழில்நுட்ப மேம்பாட்டு வாரியம் வரவேற்கிறது.
சந்தையில் புதுமையை கொண்டு வரும் மற்றும் தற்சார்பு இந்தியா தொலை நோக்குக்கு பங்களிக்கும் இந்திய தொழிற்சாலைகள் மற்றும் அவர்களின் தொழில் நுட்ப குழுவினரை அங்கீகரிப்பதற்காக இந்த விருதுகள் வழங்கப்படுகின்றன.
இந்த ஆண்டுக்கான விருது மத்திய அரசின் அறிவியல் தொழில்நுட்ப துறையின் கீழ் செயல்படும் தொழில்நுட்ப வளர்ச்சி வாரியத்தால் வழங்கப்பட்டது. 128 விண்ணப்பங்களை இரண்டு முறை ஆய்வு செய்த பிரபல தொழில்நுட்ப நிபுணர்கள், வெற்றியாளர்களை தேர்வு செய்தனர்.
குறு, சிறு, நடுத்தர தொழில் பிரிவில் சென்னையைச் சேர்ந்த எஸ்.வி.பி. லேசர் டெக்னாலஜிஸ் பிரைவேட் லிமிடெட் நிறுவனம் தேர்வு செய்யப்பட்டுள்ளது. இந்நிறுவனத்தின் ஆட்டோகேம்2டி கேம் மென்பொருள், மற்றும் நகை, பர்னிச்சர் தயாரிப்பில் இந்நிறுவனத்தின் இயந்திர தொழில்நுட்பங்கள் கனடா, அமெரிக்கா, இங்கிலாந்து, ஐக்கிய அரபு எமிரேட்ஸ், ஓமன், பிலிப்பைன்ஸ் போன்ற நாடுகளுக்கு ஏற்றுமதி செய்யப்ப்டடுள்ளது.
குறு, சிறு, நடுத்தர தொழில் பிரிவில், தஞ்சாவூரைச் சேர்ந்த அல்ஹல் ஆர் நியூட்ரா பார்ம்ஸ் பிரைவேட் லிமிடெட் நிறுவனமும் தேசிய விருதுக்கு தேர்வு செய்யப்பட்டுள்ளது. இந்நிறுவனம் நுண் நீர் பாசிகளில் இருந்து டோகோசஹெக்ஸெனோயிக் அமிலம் என்ற ஒமேகா-3 என்ற கொழுப்பு அமிலத்தை தயாரிக்கும் பசுமை தொழில்நுட்பத்தை உருவாக்கியுள்ளது.
இது இதய நோய் மற்றும் மூளை முடக்கு வாதத்தை தடுக்க கூடியது. இது குழந்தைகளின் மூளை செயல்பாடுகளையும் அதிகரிக்கிறது. இது அமெரிக்கா, ஐரோப்பா, கொரியா, பிரான்ஸ் மற்றும் பிரேசில் ஆகிய நாடுகளுக்கு ஏற்றுமதி செய்யப்படுகிறது.
2019-20ம் ஆண்டுக்கான தேசிய விருதுகள் பெற்றவர்களின் முழு விவரம் இணைப்பில் கொடுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699922
(Visitor Counter : 251
குடியரசுத் தலைவர் செயலகம்
குடியரசுத் தலைவருக்கு, இதய அறுவை சிகிச்சை வெற்றிகரமாக முடிந்தது
இந்திய குடியரசுத் தலைவர், புதுதில்லியில் உள்ள எய்ம்ஸ் மருத்துவமனையில் இன்று காலை  இதய பைபாஸ் அறுவை சிகிச்சை செய்து கொண்டார்.
இந்த அறுவை சிகிச்சை வெற்றிகரமாக நடைபெற்றது.
அவரது உடல்நிலை நன்றாக உள்ளது. மூத்த மருத்துவர்கள் குழுவினர் அவரது உடல்நிலையை உன்னிப்பாக கவனித்து வருகின்றனர்.
-----
(Visitor Counter : 166
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
உலகின் மிகப்பெரிய நகரத் தூய்மைக் குறித்தக் கணக்கெடுப்புப் பணியின் எட்டாவது அத்தியாயம் தொடக்கம்
ஸ்வட்ச் சர்வேக்ஷன் 2023 என்ற உலகின் மிகப்பெரிய நகரத் தூய்மைக் கணக்கெடுப்பின் எட்டாவது அத்தியாயத்தைத் தொடங்க அனைத்து ஏற்பாடுகளும் தயார் என மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் தெரிவித்துள்ளது. இந்த அமைச்சகம் சார்பில் கள மதிப்பீட்டுப் பணிகள் சுமார் 3,000 கள மதிப்பீட்டாளர்களுடன் 2023 ஜூலை 1-ம் தேதி தொடங்க உள்ளது. நாடு முழுவதும் 4,500 நகரங்களில் நடைபெறும் இந்த கள ஆய்வை ஒரு மாதத்திற்குள் நடத்தி முடிக்கத் திட்டமிடப்பட்டுள்ளது.
நிலையானத் தூய்மை மற்றும் கழிவு மேலாண்மைப் பணிகளை அதிவேக அணுகுமுறையில் நிறைவேற்றும் இலக்கை எட்ட நகரங்களுக்கு உதவும் முயற்சியாக, மத்திய வீட்டு வசதி மற்றும் நகர்ப்புற விவகாரங்கள் துறை அமைச்சகத்தின சார்பில் கடந்த
2016-ம் ஆண்டு ஸ்வட்ச் சர்வேக்ஷன் எனப்படும் கண்காணிப்பு பணி அறிமுகப்படுத்தப்பட்டது. இந்தக் கணக்கெடுப்பு பணி இந்த ஆண்டு பத்து கோடி மக்களிடம் நடத்தப்பட உள்ளது.
நான்கு காலாண்டுகளைக் கொண்ட ஸ்வட்ச் சர்வேக்ஷன் 2023-ல் முதல் மூன்று கள ஆய்வு நிறைவு செய்யப்பட்டுள்ள நிலையில் நான்காவது காலாண்டு கள ஆய்வு 2023 ஜூலை 1-ம் தேதி தொடங்க உள்ளது.
ஸ்வட்ச் பாரத் இயக்கத்தின் சார்பில் கடந்த 7 ஆண்டுகளாக மேற்கொள்ளப்பட்டு வரும் ஸ்வட்ச் சர்வேக்ஷன் தற்போது இந்த ஆண்டும் தொடர்ந்து நடத்தப்படுகிறது. நகரங்களில் மனிதர்கள் செய்து வந்த சாக்கடைக் கழிவுகளை அகற்றும் பணிகள், இனி இயந்திரங்கள் மூலம் மேற்கொள்ளப்படும். மேலும் வீடுதோறும் மக்கும் மற்றும் மக்கா குப்பைகள் என தரம் பிரிக்கப்பட்ட குப்பைகளைச் சேகரித்தல், மாற்றுத்திறனாளிகளுக்கு உகந்த கழிப்பிட வசதி, பிளாஸ்டிக் கழிவு மேலாண்மை ஆகியவையே ஸ்வட்ச் சர்வேக்ஷன்-னின் முக்கிய இலக்குகளாகும். கடந்த 2022 மே 24-ம் தேதி முதல் அறிமுகப்படுத்தப்பட்ட ஸ்வட்ச் சர்வேக்ஷன் 2023-ன் நகர்ப்புறத் தூய்மை குறித்த காரணிகளை பொதுமக்களிடமிருந்து தொலைபேசி மூலம் பெறும் பணிகளும் மேற்கொள்ளப்பட்டுள்ளன. இந்தத் தூய்மைப் பணிகளை மேலும் வெளிப்படைத்தன்மையைக் கொண்டதாக மாற்றும் வகையில், வோட் ஃபார் மை சிட்டி ஆப், வோட் ஃபார் மை சிட்டி போர்டல், மைகவ் ஆப், ஸ்வட்சதா ஆப், க்யூஆர் கோட்ஸ் ஆகியவை அறிமுகப்படுத்தப்பட்டுள்ளன. இந்த க்யூஆர் கோட்-ஐ ஸ்கேன் செய்து குடிமக்கள் தங்களுடையக் கருத்துக்களை ஜூலை 1-ம் தேதி முதல் பதிவு செய்யலாம். கடந்த சில ஆண்டுகளிலும் மாநில அரசுகளின் ஒத்துழைப்பு, நகர நிர்வாகத்தின் பங்களிப்புடன் இதே முறையில் மக்களின் கருத்துக்கள் பெறப்பட்டு, இந்தக் கணக்கெடுப்பு பணியில் மக்களின் பங்களிப்பும் சேர்க்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.55 கோடி 95 கோடி 2-வது தவணை மற்றும் 22.02 கோடி) முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 2,10,617 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 23,432 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,601 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,90,349 என அதிகரித்துள்ளது.
கடந்த 24 மணி நேரத்தில் 1,994 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.0 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,61,290 கொவிட் பரிசோதனைகள் செய்யப்பட்டுள்ளன.